open-index/open-wikipedia-markdown huggingface dataset:
ถนนสุทธาวาส

**ถนนสุทธาวาส** () เป็นถนนเลียบทางรถไฟสายใต้ (สายธนบุรี) ในเขตทางของการรถไฟแห่งประเทศไทย ใกล้สถานีรถไฟธนบุรี พื้นที่แขวงบ้านช่างหล่อ เขตบางกอกน้อย ฝั่งธนบุรี กรุงเทพมหานคร เริ่มต้นจากปลายถนนอิสรภาพ จุดบรรจบถนนรถไฟ เลียบทางรถไฟสายใต้ด้านขวาทาง ผ่านวัดสุทธาวาส มาสิ้นสุดที่ถนนจรัญสนิทวงศ์ บริเวณป้ายหยุดรถไฟจรัญสนิทวงศ์ ตรงข้ามกับจุดเริ่มต้นของถนนเลียบทางรถไฟสายใต้ใกล้แยกบางขุนนนท์

ถนนสายนี้เป็นหนึ่งในโครงการในพระราชดำริเพื่อแก้ไขปัญหาการจราจรในกรุงเทพฯ ของพระบาทสมเด็จพระเจ้าอยู่หัว ซึ่งช่วยลดปริมาณการจราจรบนถนนจรัญสนิทวงศ์บริเวณสามแยกไฟฉาย และเป็นเส้นทางลัดเชื่อมต่อไปยังย่านสำคัญ ได้แก่สถานีรถไฟธนบุรี โรงพยาบาลศิริราช และตลาดพรานนก

## ประวัติ
จากการที่พระบาทสมเด็จพระปรมินทรมหาภูมิพลอดุลยเดชเสด็จพระราชดำเนินไปทรงเยี่ยมพระอาการประชวรของสมเด็จพระศรีนครินทราบรมราชชนนี ณ โรงพยาบาลศิริราช หลายต่อหลายครั้ง และได้ทรงศึกษาพื้นที่โดยรอบอย่างละเอียด จึงมีพระราชดำริที่จะขยายแนวถนนเลียบทางรถไฟสายธนบุรี จากช่วงปลายถนนอิสรภาพถึงถนนจรัญสนิทวงศ์ ระยะทางประมาณ 600 เมตร ซึ่งสภาพเดิมเป็นถนนคอนกรีตจากปลายถนนอิสรภาพเข้าไปประมาณ 230 เมตร ส่วนที่เหลืออีกประมาณ 380 เมตรเป็นที่ลุ่ม มีบ้านเรือน เพิงพักอาศัย และมีทางเดินตามแนวทางรถไฟจนถึงถนนจรัญสนิทวงศ์ โดยกรุงเทพมหานครได้รับสนองแนวพระราชดำริและได้ขออนุญาตใช้ที่ดินจากการรถไฟแห่งประเทศไทย เริ่มดำเนินการก่อสร้างตั้งแต่วันที่ 19 ตุลาคม 2536 ใช้งบประมาณดำเนินการ 16.5 ล้านบาท ประกอบด้วยงบประมาณกรุงเทพมหานคร ทรัพย์ส่วนพระองค์และเงินบริจาคเพิ่มเติม เปิดการจราจรอย่างเป็นทางการเมื่อวันที่ 3 กุมภาพันธ์ 2537 โดยพระบาทสมเด็จพระปรมินทรมหาภูมิพลอดุลยเดชพระราชทานนามถนนสายนี้ตามชื่อวัดในบริเวณดังกล่าวว่า “ถนนสุทธาวาส” แต่เดิมเป็นถนนขนาด 2 ช่องจราจร แต่ปัจจุบันได้รับการขยายเป็น 4 ช่องจราจรพร้อมกับถนนเลียบทางรถไฟสายใต้ ช่วงถนนจรัญสนิทวงศ์ถึงคลองชักพระ และสะพานข้ามถนนจรัญสนิทวงศ์ขนาด 2 ช่องจราจร 

## สถานที่สำคัญที่ถนนตัดผ่าน
* บ้านเนินค่ายหลวง
* วัดสุทธาวาส (บางกอกน้อย)
* ศูนย์ฝึกอาชีพกรุงเทพมหานคร วัดสุทธาวาส บางกอกน้อย
* วัดอมรทายิการาม (วัดใหม่ยายมอญ)
* ตลาดสหกรณ์ศาลาน้ำเย็น
* ป้ายหยุดรถไฟจรัญสนิทวงศ์

## อ้างอิง

สุทธาวาส
สุทธาวาส
พระเจ้าบรมวงศ์เธอ กรมหลวงเทพพลภักดิ์

**พระเจ้าบรมวงศ์เธอ กรมหลวงเทพพลภักดิ์** (23 สิงหาคม พ.ศ. 2328 - 20 กุมภาพันธ์ พ.ศ. 2381) มีพระนามเดิมว่า **พระองค์เจ้าอภัยทัต** ประสูติเมื่อวันอังคาร เดือน 9 แรม 3 ค่ำ ปีมะเส็ง สัปตศก จุลศักราช 1147 ตรงกับวันที่ 23 สิงหาคม พ.ศ. 2328 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช และเจ้าจอมมารดาน้อยแก้ว มีพระอนุชาร่วมพระมารดา คือ พระเจ้าบรมวงศ์เธอ กรมหลวงรักษ์รณเรศ 

เมื่อทรงพระเยาว์ชาววังออกพระนามเรียกพระองค์กันว่า **"พระองค์ชายเสือ"** 

พ.ศ. 2350 พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ สถาปนาขึ้นเป็น "**กรมหมื่นเทพพลภักดิ์**" ต่อมาในรัชกาลที่ 2 ได้ทรงกำกับกรมพระคชบาล และในปี พ.ศ. 2375 พระบาทสมเด็จพระนั่งเกล้าเจ้าอยู่หัว โปรดเกล้าฯ ให้เลื่อนกรมขึ้นเป็น "**กรมหลวงเทพพลภักดิ์**" 

สิ้นพระชนม์ในรัชกาลที่ 3 เมื่อวันอังคาร เดือน 3 แรม 11 ค่ำ ปีระกา นพศก จุลศักราช 1199 ตรงกับวันที่ 20 กุมภาพันธ์ พ.ศ. 2381 พระชันษา 51 ปี พระบาทสมเด็จพระนั่งเกล้าเจ้าอยู่หัวพระราชทาน พระโกศทองใหญ่ ทรงพระศพ และ พระราชทานเพลิงพระศพ ณ พระเมรุ ท้องสนามหลวง

## พระเกียรติยศ

### พระอิสริยยศ

* พระเจ้าลูกยาเธอ พระองค์เจ้าอภัยทัต (23 สิงหาคม พ.ศ. 2328 - พ.ศ. 2350)
* พระเจ้าลูกยาเธอ กรมหมื่นเทพพลภักดิ์ (พ.ศ. 2350 - 7 กันยายน พ.ศ. 2352)
* พระเจ้าน้องยาเธอ กรมหมื่นเทพพลภักดิ์ (7 กันยายน พ.ศ. 2352 - 21 กรกฎาคม พ.ศ. 2367)
* พระเจ้าบรมวงศ์เธอ กรมหมื่นเทพพลภักดิ์ (21 กรกฎาคม พ.ศ. 2367 - พ.ศ. 2375)
* พระเจ้าบรมวงศ์เธอ กรมหลวงเทพพลภักดิ์ (พ.ศ. 2375 - ปัจจุบัน)

## พงศาวลี



## อ้างอิง
*

หมวดหมู่:บุคคลที่เกิดในปี พ.ศ. 2328
หมวดหมู่:บุคคลที่เสียชีวิตในปี พ.ศ. 2380
อภัยทัต
อภัยทัต
อภัยทัต
ทเพพลภักดิ์
อภัยทัต
เทพพลภักดิ์
กำลัง

**กำลัง** อาจหมายถึง
;ฟิสิกส์
* กำลัง อัตราการทำงานที่เกิดขึ้น หรือพลังงานที่ถูกเปลี่ยนแปลง
* กำลังไฟฟ้า อัตราพลังงานไฟฟ้าที่ส่งผ่านวงจร
* กำลังมนุษย์ อัตราการทำงานที่กระทำโดยมนุษย์

;อื่น ๆ
* "กำลัง" คำช่วยกริยา เช่น กำลังกิน กำลังนอน กำลังเดิน กำลังวิ่ง
* การยกกำลังในทางคณิตศาสตร์
* กำลังใจ (morale) สภาพของจิตใจที่มีความเชื่อมั่นและกระตือรือร้น

## ดูเพิ่ม
* เพาเวอร์หรือพาวเวอร์ (power)
* พลังงาน
* อำนาจ
รัฐไบเอิร์น

**ไบเอิร์น** () หรือในภาษาอังกฤษเรียก **บาวาเรีย** () มีชื่ออย่างเป็นทางการว่า **เสรีรัฐไบเอิร์น** (, ; ) เป็นหนึ่งในสิบหกรัฐของประเทศเยอรมนี ถือเป็นรัฐที่มีอาณาเขตใหญ่ที่สุดในประเทศเยอรมนี อยู่ทางทิศตะวันออกเฉียงใต้ มีประชากรประมาณ 12.5 ล้านคน มีพื้นที่ประมาณ 70,548 ตารางกิโลเมตร เมืองหลวงคือเมืองมิวนิก เชื้อสายประชากรเป็นชาวไบเอิร์น 6.4 ล้านคน, ฟรังโคเนีย 4.1 ล้านคน, และสวาเบีย 1.8 ล้านคน

บาวาเรียเป็นหนึ่งในรัฐที่เก่าแก่ที่สุดรัฐหนึ่งในยุโรป และถือเป็นรัฐเยอรมันที่มั่งคั่งรัฐหนึ่ง ก่อตั้งขึ้นเป็นดัชชีในกลางคริสศตวรรษที่ 17 ดยุกแห่งบาวาเรียเป็นหนึ่งในเจ้านครรัฐผู้คัดเลือก ซึ่งมีสิทธิ์ออกเสียงเลือกจักรพรรดิโรมันอันศักดิ์สิทธิ์ ต่อมาในปีค.ศ. 1806 บาวาเรียยกฐานะขึ้นเป็นราชอาณาจักรบาวาเรียภายใต้ระบอบกษัตริย์ และเป็นส่วนหนึ่งของจักรวรรดิเยอรมันในปีค.ศ. 1871 เมื่อเยอรมนีพ่ายแพ้ในสงครามโลกครั้งที่หนึ่ง พระเจ้าลูทวิชที่ 3 แห่งบาวาเรีย จำยอมต้องสละราชสมบัติ บาวาเรียจึงปกครองด้วยระบอบสาธารณรัฐนับตั้งแต่นั้น โดยมีชื่ออย่างเป็นทางการว่า **เสรีรัฐไบเอิร์น**

## การปกครอง
ส่วนการปกครองไบเอิร์นนำโดยมุขมนตรีเสรีรัฐไบเอิร์น (*Ministerpräsident des Freistaates Bayern*) ซึ่งมาจากการลงมติของสภารัฐไบเอิร์น มีวาระดำรงตำแหน่งห้าปี มุขมนตรีเป็นผู้แต่งตั้งรองมุขมนตรีจำนวนหนึ่งคน รัฐมนตรีว่าการทบวงจำนวนสิบเอ็ดคน รัฐมนตรีว่าการเฉพาะกิจไม่เกินหกคน

ส่วนการปกครองไบเอิร์นประกอบด้วย
* ทำเนียบว่าการรัฐ (Staatskanzlei)
* ทบวงมหาดไทย กีฬา และบูรณาการ (Staatsministerium des Innern, für Sport und Integration)
* ทบวงการที่อยู่อาศัย การโยธา และคมนาคม (Staatsministerium für Wohnen, Bau und Verkehr)
* ทบวงยุติธรรม (Staatsministerium der Justiz)
* ทบวงการศึกษาและวัฒนธรรม (Staatsministerium für Bildung und Kultus)
* ทบวงวิทยาศาสตร์และศิลปศาสตร์ (Staatsministerium für Wissenschaft und Kunst)
* ทบวงการคลังและเคหการ (Staatsministerium der Finanzen und für Heimat)
* ทบวงเศรษฐกิจ พัฒนาการภูมิภาค และพลังงาน (Staatsministerium für Wirtschaft, Landesentwicklung und Energie)
* ทบวงสิ่งแวดล้อมและคุ้มครองผู้บริโภค (Staatsministerium für Umwelt und Verbraucherschutz)
* ทบวงอาหาร เกษตรกรรม และป่าไม้ (Staatsministerium für Ernährung, Landwirtschaft und Forsten)
* ทบวงครอบครัว แรงงาน และสังคม (Staatsministerium für Familie, Arbeit und Soziales)
* ทบวงสุขภาพและบริบาล (Staatsministerium für Gesundheit und Pflege)
* ทบวงกิจการดิจิทัล (Staatsministerium für Digitales)

## เขตการปกครอง
thumb|right|265px|ส่วนภูมิภาคของรัฐบาวาเรีย
รัฐไบเอิร์นแบ่งออกเป็น 7 ส่วนภูมิภาคเทียบเท่าจังหวัดที่เรียกว่า *[[เรกีรุงชเบเซิร์ค]]* อันประกอบด้วย:
# โอเบอร์ฟรังเคิน (*Oberfranken*)
# มิทเทิลฟรังเคิน (*Mittelfranken*)
# อุนเทอร์ฟรังเคิน (*Unterfranken*)
# ชวาเบิน (*Schwaben*)
# โอเบิร์พฟัลทซ์ (*Oberpfalz*)
# โอเบอร์ไบเอิร์น (*Oberbayern*)
# นีเดอร์ไบเอิร์น (*Niederbayern*)


ไฟล์:Wappen Bezirk Oberbayern.png|โอเบอร์ไบเอิร์น
ไฟล์:DEU Niederbayern COA.svg|นีเดอร์ไบเอิร์น
ไฟล์:Wappen Bezirk Oberpfalz.png|โอเบิร์พฟัลทซ์
ไฟล์:Wappen Bezirk Oberfranken2.svg|โอเบอร์ฟรังเคิน
ไฟล์:Mittelfranken_Wappen.svg|มิทเทิลฟรังเคิน
ไฟล์:DEU Regierungsbezirk Unterfranken COA.svg|อุนเทอร์ฟรังเคิน
ไฟล์:Wappen_Schwaben_Bayern.svg|ชวาเบิน


## เมืองใหญ่
รายชื่อเมืองใหญ่สุดในรัฐไบเอิร์น

## ดูเพิ่ม
* รายนามประมุขแห่งบาวาเรีย

## อ้างอิง


ไบเอิร์น
ไบเอิร์น
ตะไบเล็บ

thumb|75px|right|ตะไบเล็บอะลูมิเนียม

**ตะไบเล็บ** เป็นเครื่องมือสำหรับฝนและตกแต่งรูปร่างของเล็บ มักใช้ในการทำเล็บหลังจากถูกตัดด้วยกรรไกรตัดเล็บเสร็จแล้ว ตะไบเล็บอาจผลิตจากโลหะเปล่าๆ หรือเคลือบด้วยผงคอรันดัม (ไพลิน), **แผ่นขัดเล็บ** (emery board), เซรามิก, หรือแก้ว

## วัสดุ
thumb|left|แผ่นขัดเล็บ
### แผ่นขัดเล็บ
แผ่นขัดเล็บโดยปกติจะมีความหยาบน้อยกว่าตะไบเล็บโลหะ ซึ่งทำให้ต้องใช้เวลาฝนเล็บนานกว่า อย่างไรก็ตาม ตะไบเล็บทั่วไปอาจก่อให้เกิดการแพร่เชื้อ หากถูกใช้ร่วมกันมากกว่าหนึ่งคนโดยไม่มีการฆ่าเชื้อที่ดีพอ และแผ่นขัดเล็บก็มีราคาถูกกว่าตะไบเล็บโลหะ ดังนั้นแผ่นขัดเล็บจึงเป็นทางเลือกหนึ่งซึ่งสามารถใช้แล้วทิ้งได้ต่อคน


### ตะไบเล็บแก้ว
ตะไบเล็บแก้วเป็นเครื่องมือที่เพิ่งเกิดขึ้นไม่นานมานี้ ตะไบเล็บแก้วมีความละเอียดมากกว่า และพื้นผิวของมันก็ไม่ทำให้เล็บเป็นเศษผงเวลาขัดดังเช่นแผ่นขัดเล็บหรือตะไบโลหะ ซึ่งทำให้ตะไบเล็บแก้วเป็นเครื่องมือที่ช่างทำเล็บต้องการ ถึงแม้ว่าจะหาซื้อยากตามร้านค้าต่างๆ

หมวดหมู่:ของใช้ในบ้าน
ไมเคิล เจ. ฟอกซ์

**ไมเคิล เจ. ฟอกซ์** () หรือมีชื่อจริงว่า **ไมเคิล แอนดรูว์ ฟอกซ์** () เกิดวันที่ 9 มิถุนายน ค.ศ. 1961 เป็นนักแสดงชาวอเมริกัน/แคนาดา มีผลงานโด่งดังจากบทบาท มาร์ตี้ แม็กฟลาย จากเรื่องเจาะเวลาหาอดีต ทั้ง 3 ภาค (1985–1990) ; บทบาทอเล็กซ์ พี. คีตัน จากแฟมิลี ไทส์  (1982–1989) ซึ่งได้รับ 3 รางวัลเอมมีและ 1 รางวัลลูกโลกทองคำ ;บทบาทไม ฟลาเฮอร์ตีจาก สปินซิตี (1996–2000) ที่ได้รับ 1 รางวัลเอมมี 3 รางวัลลูกโลกทองคำ และ 2 รางวัลสกรีนแอ็กเตอร์สไกด์ นอกจากนี้เขายังได้รางวัลบุรุษแห่งปีของนิตยสารจีคิว, รางวัลสมาคมนักแสดง หรือ แซกอวอร์ด 2 รางวัล และรางวัลพีเพิล ชอยส์ อวอร์ด 

ฟอกซ์ป่วยเป็นโรคพาร์กินสันกลุ่มที่มีอายุน้อยกว่า 40 ปี เมื่อปี 1991 และเปิดเผยอาการป่วยของเขาต่อสาธารณะในปี 1998 จนกึ่งอำลาวงการการแสดงในปี 2000 ฟอกซ์ได้ก่อตั้งมูลนิธิไมเคิล เจ. ฟอกซ์ เพื่อการวิจัยโรคพาร์กินสันขึ้นในปี 2000

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐบริติชโคลัมเบีย
หมวดหมู่:บุคคลที่ได้รับสัญชาติอเมริกัน
จันฟรังโก โซลา

**จันฟรังโก โซลา** (; เกิด 5 กรกฎาคม ค.ศ. 1966) เป็นอดีตนักฟุตบอลและผู้จัดการทีมชาวอิตาลี 

## ประวัติ

ในปี 2532 เล่นฟุตบอลให้กับทีมนาโปลี ในช่วงเวลาเดียวกับที่ดิเอโก มาราโดนา นักเตะชื่อดังชาวอาร์เจนตินา ยังอยู่กับทีมนาโปลี เขาเล่นให้กับนาโปลีอยู่นานถึง 4 ปี จากนั้นก็ย้ายมาอยู่กับทีมปาร์มา ทีมชั้นนำของอิตาลี และช่วยทำประตูให้ทีมปาร์มาคว้าแชมป์คัพวินเนอร์สคัพในปี 2537  เขาเล่นได้อย่างยอดเยี่ยม โดยเฉพาะลูกฟรีคิกหน้ากรอบเขตโทษ 

โซลาถือเป็นราชาลูกฟรีคิกคนหนึ่งของโลกลูกหนังในขณะนั้นทีเดียว เขาเผยเคล็ดลับของการยิงลูกฟรีคิกว่า ฝีเท้าการยิงลูกฟรีคิกที่ยอดเยี่ยมดังที่เห็นนี้ ส่วนหนึ่งลอกเลียนแบบและศึกษาวิธีการยิงมาจากมาราโดนานั่นเอง 

กระทั่งกลางฤดูกาล 2540 รืด คึลลิต ผู้จัดการทีมเชลซี ซื้อตัวโซลามาร่วมทีมด้วยค่าตัว 4.5 ล้านปอนด์ และเขาสามารถโชว์ฟอร์มได้อย่างยอดเยี่ยม จนกลายเป็นขวัญใจของแฟนบอลเชลซีอย่างรวดเร็ว เขาพาทีมคว้าถ้วยเอฟเอคัพ และสามารถคว้าตำแหน่งนักเตะต่างชาติยอดเยี่ยมของพรีเมียร์ลีกแม้จะเพิ่งเล่นได้แค่ครึ่งฤดูกาล 

สำหรับการเล่นฟุตบอลให้กับทีมชาตินั้น ในช่วงฟุตบอลโลก 2537 ที่สหรัฐอเมริกา โซลาได้ลงเล่นในฐานะตัวสำรองของโรแบร์โต บัจโจ และได้ลงเล่นเพียง 12 นาทีในนัดพบไนจีเรีย ก่อนที่เขาจะได้รับใบแดงไล่ออกจากสนาม ต่อมาหลังจากบัจโจได้รับบาดเจ็บและฝีมือตก โซลาจึงได้ตำแหน่งตัวจริงในทีมชาติแทนที่บัจโจ แต่ในขณะเดียวกันเขาหลุดจากตำแหน่งตัวจริงในทีมเอซี มิลาน โซลาเป็นตัวหลักในแผงหน้าของทีมชาติอิตาลีและเชลซี และนำความสำเร็จมาสู่ต้นสังกัด โดยเฉพาะในทีมเชลซีนั้นโซลานำทีมผ่านเข้าสู่รอบลึก ๆ ของถ้วยเอฟ เอ คัพ อีกทั้งในพรีเมียร์ ลีกปี 2540 ก็ติดอยู่ในกลุ่มลุ้นแชมป์ หลังจากนั้นโซลาก็ย้ายเข้าสังกัดคัลยารี สโมสรฟุตบอลเล็ก ๆ แห่งหนึ่งในอิตาลี และยังโชว์ฟอร์มเป็นขวัญใจของชาวอิตาลีเช่นเดิม

ปัจจุบันยุติทั้งการเล่นฟุตบอลและการเป็นผู้จัดการฟุตบอลแล้ว

## อ้างอิง

## แหล่งข้อมูลอื่น

*
*
*Gianfranco Zola at Footballdatabase.com
*
*

หมวดหมู่:นักฟุตบอลชาวอิตาลี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลเชลซี
หมวดหมู่:บุคคลจากแคว้นซาร์ดิเนีย
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลโลก 1994
หมวดหมู่:กองหน้าฟุตบอล
เจฟฟรีย์ รัช

**เจฟฟรีย์ รอย รัช** () เกิดวันที่ 6 กรกฎาคม ค.ศ. 1951 เป็นนักแสดงชาวออสเตรเลีย ถือเป็นนักแสดงออสเตรเลียคนแรกที่ได้รับรางวัลออสการ์สาขาการแสดงยอดเยี่ยม

## ประวัติ
เจฟฟรีย์ รัช เกิดที่ Toowoomba ประเทศออสเตรเลีย เขาเรียนจบด้านศิลปะจากมหาวิทยาลัยควีนส์แลนด์ และ ได้ไปศึกษาต่อที่ปารีส และได้เข้าร่วมคณะละครใบ้ที่ Jacques Lecoq School of Mime อยู่ถึงสองปีเต็ม จากนั้นจึงกลับมาออสเตรเลียเพื่อเล่นละครเวที เรื่อง *Waiting for Godot* โดยแสดงร่วมกับเมล กิ๊บสัน

เขาแสดงภาพยนตร์ 2-3 เรื่องในช่วงยุค 80 แต่เขาชอบที่จะแสดงละครเวทีมากกว่า จากนั้นเขาได้แสดงในภาพยนตร์เรื่อง *Shine* รับบทเป็นเดวิด เฮลฟ์ก็อต ที่ส่งผลให้เขาได้รับรางวัลออสการ์ รางวัลบาฟต้า รางวัลลูกโลกทองคำ หลังจากนั้นได้เข้าชิงรางวัลออสการ์อีก 2 ครั้งจาก กับบท Phillip Henslowe ในเรื่อง *[[Shakespeare in Love]]* และล่าสุดกับบท Marquis De Sade จากเรื่อง *Quills* 

ด้านชีวิตส่วนตัว แต่งงานกับนักแสดงสาว Jane Menelaus มีบุตรสองคนคือ Angelica และ James

## อ้างอิง

หมวดหมู่:นักแสดงออสเตรเลีย
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ผู้ที่ได้รับรางวัลโทนี
หมวดหมู่:ผู้ที่ได้รับรางวัลเอมมี
หมวดหมู่:ชาวออสเตรเลียเชื้อสายเยอรมัน
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียเชื้อสายไอริช
หมวดหมู่:ชาวออสเตรเลียเชื้อสายสกอตแลนด์
หมวดหมู่:บุคคลจากรัฐควีนส์แลนด์
ฝ่ามือยูไลพันกร

**ฝ่ามือยูไลพันกร** (โชยชิ่วยู้ไล้เจี่ย)เป็นเพลงฝ่ามือที่ธรรมดาสามัญ แต่พอจู่โจมจะแปรเปลี่ยนจาก
หนึ่งฝ่ามือเป็นสองฝ่ามือ สองผ่ามือเป็นสี่ฝ่ามือ สี่ฝ่ามือเป็นแปดฝ่ามือ ยิ่งต้านรับช้าก็แปรเปลี่ยนจากแปด
ฝ่ามือเป็นสิบหกฝ่ามือ ยิ่งใช้ฝ่ามือยิ่งแปรเปลี่ยนสุดคาดเดาได้  ทุกฝ่ามือที่ฟาดถึงจะเปลี่ยนตำแหน่งจู่โจม
อย่างพิสดาร
เยฺว่ อี้

**เยฺว่ อี้ (งักเย)**（) ชาวแคว้นจงซาน (中山)

ปี 296 ก่อนคริสตกาล แคว้นจงซานถูกแคว้นจ้าวทำลายจนสิ้นชาติ เยฺว่ อี้จึงต้องหลบหนีไปทางเหนือเวลานั้น เอี้ยนเจาหว่าง (燕昭王) ที่กำลังฟื้นแคว้นเอี้ยนที่ถูกแคว้นฉีทำลายขึ้นมาใหม่ ได้ประกาศหาคนมาช่วยบริหารบ้านเมือง มีผู้คนหลั่งไหลไปขอเข้าร่วมอย่างไม่ขาดสาย เยฺว่ อี้ก็เป็นหนึ่งในคนเหล่านั้น

ปี 286 ก่อนคริสกาล
แคว้นฉี ฉวยโอกาสที่แคว้นอื่นกำลังหารือวางแผนจะยกทัพไปตีแคว้นฉิน ได้ยกทัพใหญ่ไปโจมตีแคว้นซ่ง ทำลายแคว้นซ่งจนสิ้นชาติ
เหตุการณ์ในครั้งนี้ทำให้แคว้นต่างๆ หวาดกลัวกันมาก แคว้นฉินจึงใช้โอกาสนี้กล่าวยุยงให้ทุกแคว้นร่วมมือกันโจมตีแคว้นฉีเอี้ยนเจาหว่าง ทราบข่าวจึงแต่งตั้ง เยฺว่ อี้ ให้เป็นแม่ทัพใหญ่นำทหารไปโจมตีแคว้นฉี หมายจะล้างแค้นที่แคว้นเอี้ยนเคยถูกทำให้สิ้นชาติ

ปี 284 ก่อนคริสตกาล พันธมิตรหกแคว้นได้รวมกำลังกันยกทัพบุกโจมตีแคว้นฉี ทำให้แคว้นฉีถูกโจมตีจนแตกพ่าย เสียเมือง เสียผู้คนไปมากมาย
ภายหลัง ห้าแคว้นใหญ่คิดว่าสั่งสอนแค่ก็น่าจะพอแล้วจึงคิดจะยกทัพกลับ แต่เอี้ยนเจาหว่างไม่เห็นด้วย จึงสั่งให้เยฺว่ อี้บุกโจมตีต่อไป 
ภายใต้การนำทัพของเยฺว่ อี้ เพียงไม่นานทัพเอี้ยนก็ตี เมืองหลินจือ (临淄) เมืองหลวงของแคว้นฉีแตก ฉีหมิ่นหว่าง (齐湣王) กษัตริย์แคว้นฉีถูกแม่ทัพแคว้นฉู่สังหารตายในระหว่างหลบหนี 

ผลงานในครั้งนี้ทำให้ เยฺว่ อี้ ได้รับการแต่งตั้งให้เป็น ฉางกว๋อจวิน (昌国君) ปกครองดินแดนที่ยึดได้เยฺว่ อี้อยู่ที่แคว้นฉี 5 ปี ยึดดินแดนได้มากกว่า 70 หัวเมือง แคว้นฉีแทบจะสิ้นชาติเหลือเมืองในการปกครองแค่สองเมืองเท่านั้น

ปี 279 ก่อนคริสตกาล เอี้ยนเจาหว่างสิ้นชีพ เอี้ยนฮุ่ยหว่าง (燕惠王) ขึ้นเป็นกษัตริย์แคว้นเอี้ยนเถียนตาน (田单) แม่ทัพและเชื้อพระวงศ์ชาวแคว้นฉี ฉวยโอกาสที่แคว้นเอี้ยนเพิ่งเปลี่ยนผู้ปกครอง ได้ส่งคนไปยุยงให้ เอี้ยนฮุ่ยหว่าง หวาดระแวงในตัว เยฺว่ อี้ 

เอี้ยนฮุ่ยหว่างไม่พอใจเยฺว่ อี้อยู่ก่อนแล้ว จึงหลงกลของเถียนตาน สั่งให้ถอดถอนตำแหน่งแม่ทัพใหญ่ของเยฺว่ อี้ ทำให้เยฺว่ อี้ต้องหลบหนีไปหลบภัยอยู่ที่แคว้นจ้าว

## แหล่งอ้างอิง


หมวดหมู่:บุคคลในยุคราชวงศ์โจว
แม้ว

**แม้ว** สามารถหมายถึง
* ฉายาที่เพื่อนนักเรียน โรงเรียนเตรียมทหาร รุ่นที่ 10 ตั้งให้กับ **ดร. [[ทักษิณ ชินวัตร]]** อดีตนายกรัฐมนตรี
* **[[ม้ง]]** ชาวเขาที่พักอาศัยอยู่บริเวณประเทศจีน เวียดนาม ลาว และไทย ซึ่งเป็นคำที่ไม่สุภาพ
* **[[ฟักแม้ว]]** ผักชนิดหนึ่ง
ประภัทร์ ศรลัมพ์

**ประภัทร์ ศรลัมพ์** พิธีกรรายการโทรทัศน์ชาวไทย อดีตสมาชิกสภานิติบัญญัติแห่งชาติ พ.ศ. 2549 (สนช.) ปัจจุบันเป็นหัวหน้าฝ่ายประชาสัมพันธ์ สถานีวิทยุโทรทัศน์ไทยทีวีสีช่อง 3

ประภัทร์ เกิดเมื่อวันที่ 10 กันยายน พ.ศ. 2490 ที่จังหวัดอุทัยธานี จบการศึกษาจากโรงเรียนสวนกุหลาบวิทยาลัย และคณะนิเทศศาสตร์ จุฬาลงกรณ์มหาวิทยาลัย เคยเป็นประธานเชียร์ของทั้งสวนกุหลาบวิทยาลัย และจุฬาลงกรณ์มหาวิทยาลัย

## ประสบการณ์และผลงาน
# เจ้าหน้าที่ตำแหน่งโฆษก พิธีกร สถานีวิทยุโทรทัศน์กองทัพบก (ททบ.5)
# ผู้บรรยายการถ่ายทอดพระราชพิธีสำคัญ และรายการพิเศษ ทางโทรทัศน์รวมการเฉพาะกิจแห่งประเทศไทย ระหว่าง พ.ศ. 2521 - พ.ศ. 2535
# นักจัดรายการวิทยุอิสระ ตั้งแต่ พ.ศ. 2540
# บรรยายพิเศษด้านการเป็นพิธีกร ให้แก่สถาบันการศึกษาต่าง ๆ ตั้งแต่ พ.ศ. 2540-ปัจจุบัน

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดอุทัยธานี‎‎
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:พิธีกรชาวไทย
หมวดหมู่:นักจัดรายการวิทยุ
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ท.ช.
ไซมอน เร็กซ์

**ไซมอน เร็กซ์** () เกิดเมื่อวันที่ 20 กรกฎาคม ค.ศ. 1974 เป็นนักแสดงชาวอเมริกัน พิธีกรรายการโทรทัศน์และแร็ปเปอร์

## ประวัติ
เร็กซ์มีชื่อจริงว่า ไซมอน เร็กซ์ คัตไรต์ เกิดในซานฟรานซิสโก แคลิฟอร์เนีย เป็นบุตรชายของพอลและบาร์บารา คัตไรต์ ในปี 1995 เขาเป็นพิธีกรรายการทางช่องเอ็มทีวี ซึ่งเขาก็มีผลงานวิดีโอโป๊ (Brad Posey's Young, Hard & Solo) ทำให้เขาถูกปลด แต่ชื่อเสียงของเขาก็มีมากขึ้น หลังจากนั้นเขาเริ่มมีผลงานการแสดง ในปี 1999 เขาแสดงในรายการโทรทัศน์ที่ชื่อ Jack & Jill ที่มี 2 ฤดูกาล เขายังปรากฏตัวใน *Felicity*, *Baywatch*, *Everwood*, และ *Summerland* 

เร็กซ์ยังมีผลงานในภาพยนตร์เรื่อง *The Forsaken*, *Scary Movie 3*, *Scary Movie 4* และ *The Karate Dog* และเขายังได้แสดงร่วมกับปารีส ฮิลตันใน *National Lampoon's Pledge This!*

ทางด้านผลงานเพลง เขาเป็นแร็ปเปอร์ มีผลงานบนมายสเปซ มีเพลง "Dirt Nasty" เขาทัวร์ร่วมกับวง Dyslexic Speedreaders  ร่วมกับมิกกี อะวาลอนและอังเดร เลกาซี นอกจากนี้เร็กซ์ยังเป็นเจ้าของร่วมไนต์คลับที่ชื่อ The Plumm ร่วมกับ Chris Noth, David Wells และ Noel Ashman

หมวดหมู่:นักแสดงละครโทรทัศน์ชายชาวอเมริกัน
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:นักแสดงภาพยนตร์ลามกชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:บุคคลจากซานฟรานซิสโก
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
คัมภีร์เปลี่ยนเส้นเอ็น

**คัมภีร์เปลี่ยนเส้นเอ็น** () วิชานี้พบได้ในนิยายกำลังภายในหลายเรื่องโดยเฉพาะนิยายกำลังภายในยุคเก่า รวมทั้งนิยายกำลังภายในของกิมย้งด้วยเช่นเดียวกัน ที่ปรากฏเห็นเด่นชัดที่สุด คือ นิยายเรื่อง มังกรหยก, มังกรหยก ภาค 2, ดาบมังกรหยก, แปดเทพอสูรมังกรฟ้า,สำนักพยัคฆ์มังกร และ กระบี่เย้ยยุทธจักร

## ความเป็นจริง

จากหลักฐานที่ผ่านมาของนักโบราณคดีและนักประวัติศาสตร์ทำให้เชื่อว่า คัมภีร์เปลี่ยนเส้นเอ็นเป็นวิชาที่ได้ดัดแปลงมาจากโยคะสูตรของอินเดียโดยปรมาจารย์ตั๊กม้อ สาเหตุที่ทำให้ปรมาจารย์ตั๊กม้อต้องคิดวิชานี้ขึ้นมา เนื่องจากนิกายชยานนั้นเน้นการปฏิบัติสมาธิสูงมากเพื่อให้ไปถึงจุดที่เรียกว่า *[[โพธิจิต]]* ดังนั้นเพื่อให้การปฏิบัติธรรมมีประสิทธิภาพมากขึ้น ปรมาจารย์ตั๊กม้อจึงได้บัญญัติวิชาออกกำลังกายเพื่อสุขภาพชนิดนี้ขึ้น

## ความเข้าใจผิด

นับตั้งแต่ที่มีหนังสือการ์ตูนเรื่อง *แปดเทพอสูรมังกรฟ้า* ของ *หวงยี่หลาง* เป็นต้นมา ทำให้นักอ่านการ์ตูนกำลังภายในหลายคนเชื่อว่า **คัมภีร์เปลี่ยนเส้นเอ็นนั้น ต้องมีขั้น 7 ขั้นด้วยกัน** เหมือนวิชาอย่างคาราเต้หรือยูโด ซึ่งเป็นความเข้าใจผิดอย่างร้ายแรง เนื่องจากการฝึกคัมภีร์เปลี่ยนเส้นเอ็นนั้นไม่ได้มีขั้น เหมือนดั่งเช่นที่ปรากฏในหนังสือการ์ตูนเรื่องดังกล่าวแม้แต่น้อย

## การปรากฏในนิยายของกิมย้ง

คัมภีร์เปลี่ยนเส้นเอ็นปรากฏตัวขึ้นอย่างเด่นชัดครั้งแรกในนิยายเรื่อง *แปดเทพอสูรมังกรฟ้า* ถูกใช้โดยตัวละครปริศนาที่ไม่มีชื่อเรียกหา แต่นักอ่านได้เรียกกันทั่วไปว่า หลวงจีนหอไตร, หลวงจีนกวาดลานวัด, หลวงจีนนิรนาม บ้างล่ะ ซึ่งก็สามารถเข้าใจกันได้เป็นอย่างดีไม่ว่าจะใช้คำเรียกแบบไหนไหน และสาเหตุที่ทำให้วิชานี้เป็นหนึ่งในสุดยอดวิชาของกิมย้งนั้น เนื่องมาจากสาเหตุการใช้วิชานี้โจมตียอดฝีมืออย่าง เซียวเอี้ยวซัว และ ม่อย้งผัก ภายในกระบวนท่าเดียว

หมวดหมู่:วิทยายุทธในนิยายกำลังภายใน
ฝูหนิวเล่อเล่อ

thumb|ตุ๊กตาสัตว์นำโชคประจำพาราลิมปิก 2008 ฝูหนิวเล่อเล่อ

**ฝูหนิวเล่อเล่อ** () คือ มาสคอตประจำมหกรรมกีฬาพาราลิมปิกฤดูร้อน 2008 เป็นสัญลักษณ์ของความมานะอุตสาหะ ความแข็งแรง อดทน ไม่ย่อท้อ เป็นตัวแทนทางจิตวิญญาณที่จะเสริมสร้างกำลังใจให้กับเหล่าคนพิการ ที่ถึงแม้ร่างกายจะไม่สมบูรณ์ ก็จะไม่ย่อท้อ ไม่ยอมแพ้ ต่อสู้อย่างเต็มความสามารถเท่าที่พวกเขาเหล่านั้นจะทำได้ ฝูหนิวเล่อเล่อ ได้รับการออกแบบให้เป็นรูปวัว สัตว์ที่มีความสัมพันธ์ใกล้ชิดกับมนุษย์ โดยได้รับแรงบันดาลใจมาจากวัฒนธรรมทางการเกษตรแห่งอารยธรรมจีนโบราณ

## ดูเพิ่ม
* พาราลิมปิกฤดูร้อน 2008

## แหล่งข้อมูลอื่น
*ข้อมูลมาสคอตและสัญลักษณ์ประจำการแข่งขันพาราลิมปิกฤดูร้อน 2008

หมวดหมู่:สัญลักษณ์นำโชคพาราลิมปิก
หมวดหมู่:สัญลักษณ์นำโชคจีน
หมวดหมู่:ตัวละครในบันเทิงคดีจากปักกิ่ง
หมวดหมู่:ตัวละครที่เป็นวัว
หมวดหมู่:พาราลิมปิกฤดูร้อน 2008
หมวดหมู่:สัญลักษณ์นำโชคที่ปรากฏตัวครั้งแรกในปี พ.ศ. 2551
โรงเรียนวิชชานารี

**โรงเรียนวิชชานารี** เป็นโรงเรียนเอกชน ในสังกัดมูลนิธิแห่งสภาคริสตจักรในประเทศไทย ตั้งอยู่ที่ถนนเจริญประเทศ ตำบลเวียงเหนือ อำเภอเมืองลำปาง จังหวัดลำปาง ก่อตั้งขึ้นเมื่อปี พ.ศ. 2432 เป็นโรงเรียนที่ตั้งขึ้นแห่งแรกของจังหวัดลำปาง โดยมิชชันนารีชาวอเมริกัน เดิมมีชื่อว่า **“โรงเรียนสตรีอเมริกัน”** นอกจากนั้นยังเป็นสถานศึกษาสำหรับสตรีแห่งแรกในจังหวัดลำปางอีกด้วย

โรงเรียนวิชชานารี เปิดสอนทำการเรียนการสอนตั้งแต่ระดับชั้นปฐมวัย จนถึงระดับมัธยมศึกษาตอนปลาย

## สีประจำโรงเรียน
* สีขาว
* สีแดง

## แหล่งข้อมูลอื่น
โรงเรียนวิชชานารี 

หมวดหมู่:โรงเรียนในอำเภอเมืองลำปาง
หมวดหมู่:โรงเรียนเอกชนในจังหวัดลำปาง
หมวดหมู่:โรงเรียนที่ก่อตั้งในปี พ.ศ. 2432
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนในมูลนิธิแห่งสภาคริสตจักรในประเทศไทย
ไรจู (แก้ความกำกวม)

**ไรจู** อาจหมายถึง
* **[[ไรจู]]** เป็นสัตว์ในตำนานของญี่ปุ่นที่เกี่ยวข้องกับสายฟ้าและฟ้าร้อง
* **[[ไรจู (นินจาคาถาโอ้โฮเฮะ)|ไรจู]]** สัตว์ประหลาดในการ์ตูนเรื่อง นินจาคาถาโอ้โฮเฮะ
* **[[ไรจู (โปเกมอน)|ไรจู]]** หรือ **[[ไรชู]]** เป็นตัวโปเกมอนร่างพัฒนาจากพิคาชู
เดอะพรอมิส (อัลบั้มอิลดีโว)

***เดอะพรอมิส*** () เป็นอัลบั้มเพลงชุดที่ 5 ของอิลดีโว นักร้องแนวเพลงป๊อป-โอเปร่า มีกำหนดการออกจำหน่ายทั่วโลกในวันที่ 10 พฤศจิกายน พ.ศ. 2551 ยกเว้นในสหรัฐอเมริกา และแคนาดา ที่มีกำหนดการออกจำหน่ายในวันที่ 18 พฤศจิกายน พ.ศ. 2551 และในญี่ปุ่นที่มีกำหนดการออกจำหน่ายในวันที่ 26 พฤศจิกายน พ.ศ. 2551  

อัลบั้มนี้เริ่มบันทึกเสียงตั้งแต่เดือนพฤษภาคม พ.ศ. 2551 ซึ่งก่อนหน้านี้อิลดีโวได้ร่วมแสดงกับเซลีน ดิออนใน *[[คอนเสิร์ตทัวร์เทกกิงแชนเซส]]* ที่ดับลิน สหราชอาณาจักร 

## รายชื่อเพลง
# The Power Of Love (La Fuerza Mayor)
# La Promessa - Adagio - Hallelujah (Aleluya) 
# The Winner Takes It All (Va Todo Al Ganador) 
# Enamorado 
# Angelina 
# With You I'm Born Again (Por Ti Vuelvo A Nacer) 
# La Luna 
# She 
# Amazing Grace

### ดีวีดีในฉบับดีลักซ์
การแสดงที่ Pula
# Amazing Grace
# The Power Of Love (La Fuerza Mayor)
# Hallelujah (Aleluya)
# Interview – The Promise

## ประวัติการจำหน่าย

## อ้างอิง

ด
ด
หมวดหมู่:อัลบั้มเพลงแนวคลาสสิก
นัมมู

**นัมมู** (Nammu) คือมหาเทพีของชาวสุเมเรียน เป็นเทพีแห่งน้ำ ถือเป็นเทพผู้ให้กำเนิดทุกสิ่ง ในตำนานเล่าว่า มีสิ่งมีชีวิตเกิดขึ้นมากมายในจักรวาลนี้ ไร้ระเบียบ กฎเกณฑ์ เหล่าเทพก็เลยต้องการให้มีมนุษย์มาควบคุมให้เกิดระเบียบ เหล่าเทพต้องการให้เทพเจ้าเอนกิ เทพแห่งปัญญาเป็นผู้สร้าง แต่เทพเจ้าเอนกิหลับอยู่ เทพเจ้านัมมูจึงปลุกและ ขอร้อง จึงเกิดมาเป็นมนุษย์ขึ้น มหาเทพีนัมมู มีโอรสและธิดาสององค์คือ เทพอัน เทพแห่งสวรรค์ และ เทพีคิ เทพีแห่งแผ่นดิน

หมวดหมู่:เมโสโปเตเมีย
หมวดหมู่:ปรัมปราวิทยา
สกั๊ด

[thumb|220px|จรวด R-17 (SS-1c Scud-B) ของ[โปแลนด์]]
[thumb|220px|รถยิงขีปนาวุธ [MAZ-543 ที่ใช้ยิงสกั๊ด (R-300 Elbrus / SS-1c Scud-B)]]
**สกั๊ด** () เป็นชื่อที่ใช้เรียกขีปนาวุธทางยุทธศาสตร์ของสหภาพโซเวียต ที่ผลิตขึ้นระหว่างสงครามเย็น และมีใช้อย่างแพร่หลายไปทั่วโลก  มาจากชื่อที่นาโตใช้เรียกขีปนาวุธ **R-11**, **R-17**  และ **R-300 เอลบรูส** ของโซเวียต ว่า **SS-1 Scud** ปัจจุบันชื่อนี้ใช้เป็นชื่อรวม ๆ ที่เรียกขีปนาวุธทั้งหลายที่พัฒนามาจากขีปนาวุธต้นแบบของโซเวียต ทั้งตระกูล Al-Hussein, Al-Abbas ที่พัฒนาโดยอิรัก  ตระกูล Shahab ที่พัฒนาโดยอิหร่าน และ Hwasong, Rodong ที่พัฒนาโดยเกาหลีเหนือ

## คุณสมบัติ

## ประเทศที่มีใช้งาน
thumb|220px|สกั๊ดบรรทุกบนรถ TEL (Transporter Erector Launcher) ที่สหรัฐอเมริกายึดมาจากอิรัก ขณะเตรียมพร้อมยิง
[thumb|220px|รถยิงขีปนาวุธสกั๊ดของกองทัพ[อัฟกานิสถาน]]
[thumb|220px|ทหารสหรัฐ กำลังสำรวจซากขีปนาวุธสกั๊ดใน[สงครามอ่าวเปอร์เซีย]]
ประเทศ และอดีตประเทศที่เคยครอบครองและใช้งานสกั๊ด และขีปนาวุธที่พัฒนามาจากสกั๊ด
;: (Scud-B, Scud-C?)
;: (Scud-B, Scud-C)
;: (Scud-B)
;: (Scud-B) - *ปลดประจำการ*
;: (Scud-B)
;: (Scud-B)
;: *ปลดประจำการ*
;: (Scud-B) - *ปลดประจำการ*
;: *ปลดประจำการ*
;: (Scud-B)
;: (Scud-B, Hwasong-6)
;: (Scud-B) - *ปลดประจำการ*
;: (Scud-B, Al-Hussein, Al-Abbas)
;: (Scud-B, Hwasong-5, Shahab-1, Shahab-2)
;: (Scud-B)
;: (Scud-B)
;: (Scud-B, Hwasong-5, Hwasong-6, Rodong-1)
;: (Scud-B)
;: (Scud-B) - *ปลดประจำการ*
;: (Scud-B)
;: (Scud-B, Scud-C?, Scud-D?)
;: *ปลดประจำการ*
;: กองทัพโซเวียต - *ปลดประจำการ*
;: (Scud-B)
;: (Scud-B, Hwasong-6)
;: Hwasong-5  สหรัฐอาหรับเอมิเรตส์ซื้อ Hwasong-5 จำนวน 25 ลูกจากเกาหลีเหนือในปี 1989 แต่กองทัพไม่พอใจคุณภาพ จึงเก็บไว้ในคลังแสงโดยไม่นำออกมาใช้งาน
;: (Scud-B)
;: Scud-B 3 ลูก และ TEL (Transporter Erector Launcher) 4 ชุด  สหรัฐยึดมาจากอิรักในปี 1995 และนำมาใช้เป็นเป้าทดสอบขีปนาวุธ โดยล็อกฮีดมาร์ติน
;: (Scud-B, Hwasong-6?)
;: (Scud-B)

## อ้างอิง

หมวดหมู่:ยุทโธปกรณ์
หมวดหมู่:ขีปนาวุธ
อัน

**อัน** (An) คือเทพแห่งสวรรค์ในปรัมปราวิทยาของชาวสุเมเรียน เทพอันเป็นโอรสของมหาเทพีนัมมู เทพอันและเทพีคิสมรสกัน เกิดเป็นเอนลิล เทพแห่งลม

หมวดหมู่:ปรัมปราวิทยา
หมวดหมู่:สุเมเรียน
เดอะพรอมิส

**เดอะพรอมิส** () สามารถหมายถึง

**ภาพยนตร์**
* คนม้าบิน (, ) ภาพยนตร์จีนที่กำกับโดย เฉิน ข่ายเกอ

**ดนตรี**
* *[[เดอะพรอมิส (อัลบั้มอิล ดิโว่)]]* () อัลบั้มเพลงของ อิล ดิโว่
* *[[เดอะพรอมิส (อัลบั้มตาวัน)]]* ()  อัลบั้มเพลงของ ตาวัน
เดอะพรอมิส (อัลบั้มตาวัน)

**เดอะพรอมิส** () เป็นอัลบั้มเพลงชุดที่ 5 ของวงตาวัน  ในแนวร็อกโอเปร่า ที่มีเนื้อเพลงเป็นภาษาอังกฤษทั้งชุด เนื้อร้องภาษาอังกฤษ แต่งโดย ทอดด์ ทองดี โดยมี 2 เพลงที่แปลเนื้อร้องเป็นภาษาไทย โดยมรุธา รัตนสัมพันธ์  ขับร้องโดย พงศ์พรหม สนิทวงศ์ ณ อยุธยา / ทอดด์ ทองดี / วงศกร รัศมิทัต / วิยะดา โกมารกุล ณ นคร  Paula Shawn-Diamond และ Bonnie Anderson  อัลบั้ม The PROmISE นี้เป็นผลงานอัลบั้มชุดสุดท้ายที่ออกในชื่อของวงตาวัน บันทึกเสียงที่ประเทศอังกฤษ เมื่อเดือนพฤษภาคม พ.ศ. 2539 

ทอดด์ ทองดี เขียนเพลงในอัลบั้มนี้จากประสบการณ์ส่วนตัวที่เคยศึกษาอาการของคนไข้คนหนึ่ง ขณะเรียนเตรียมแพทย์ศาสตร์ที่มหาวิทยาลัยสแครนตัน สหรัฐอเมริกา เขาได้ใช้เวลาหลายสัปดาห์เข้าไปสังเกตการณ์ และสัมภาษณ์คนไข้ที่โรงพยาบาลศรีธัญญา นนทบุรี และโรงพยาบาลนิติจิตเวช พุทธมณฑล

เดอะพรอมิส เป็นคอนเซ็ปต์อัลบั้ม มีเนื้อหาเกี่ยวกับจินตนาการของคนไข้ในโรงพยาบาลจิตเวช ชื่อ *PROmISE* ที่มีหลายบุคลิกภาพในตัวเอง ได้ยินเสียงประหลาดเหมือนมีคนพูดอยู่ในหูตัวเอง และมีความรักกับแมลงสาบ ชื่อ *Roachelle* (มาจากคำว่า cockroach ผสมกับชื่อผู้หญิง Rachelle ) วันหนึ่งโรเชลถูกเพื่อนของพรอมิสที่เกลียดแมลงสาบเหยียบตาย พรอมิสผิดหวังที่ความรักบริสุทธิ์ของตัวต้องจากไป เกิดความโกรธ ทำให้บุคลิกภาพด้านมืดของตัวเอง ชื่อ *The Intruder* ออกมาอาละวาด พรอมิสได้รับการช่วยเหลือจากคนรักเก่า ชื่อ *Dizzy*  เพื่อนำชีวิตของเขากลับคืนมา

เนื้อหาในอัลบั้มส่วนหนึ่ง กล่าวถึงคนไข้จากโรงพยาบาลบ้า ชื่อ Jamsai Gang (มาจากชื่อล้อเลียน คุณหญิงแจ่มใส ศิลปอาชา ภริยานายบรรหาร ศิลปอาชา นายกรัฐมนตรีในขณะนั้น) ที่พลัดหลงเข้าไปในศูนย์การค้าซีคอนสแควร์ ที่เพิ่งเปิดดำเนินการเมื่อ พ.ศ. 2537 และเกิดความโกลาหลอลหม่านภายในศูนย์การค้านั้น

นายแพทย์ที่รักษาพรอมิส มีชื่อว่า "หมอนกเขา" ล้อเลียนเหตุการณ์อื้อฉาวเกี่ยวกับจิตแพทย์ชื่อดังกับคนไข้ที่เกิดขึ้นในช่วงนั้น

## รายชื่อเพลง
# The PROmISE
# The Life
# Voices
# Swan Song
# Mind Chains
# Roachelle
# The Intruder
# Sunday Special
# Love Calling
# The Battle
# Swan Song (Thai version)
# Love Calling (Thai version)

## อ้างอิง

## แหล่งข้อมูลอื่น
* http://www.warnermusic.co.th/community/index.php?showtopic=2304

หมวดหมู่:อัลบั้มเพลงในปี พ.ศ. 2539
สถานีรามคำแหง

thumb|ชั้นขายบัตรโดยสาร

**สถานีรามคำแหง** เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้เชื่อมท่าอากาศยานสุวรรณภูมิ ยกระดับเหนือเส้นทางรถไฟทางไกลสายตะวันออก บริเวณถนนรามคำแหง เขตสวนหลวง กรุงเทพมหานคร

## ที่ตั้ง
อยู่ที่ป้ายหยุดรถสุขุมวิท 71 เดิม บนแนวเส้นทางรถไฟทางไกลสายตะวันออก บริเวณจุดตัดถนนรามคำแหง ด้านตะวันตก ห่างจากสี่แยกคลองตัน (จุดบรรจบถนนรามคำแหง ถนนเพชรบุรีตัดใหม่ และถนนปรีดี พนมยงค์) ประมาณ 200 เมตร และห่างจากสี่แยกรามคำแหง (จุดบรรจบถนนรามคำแหง และถนนพระรามเก้า) ประมาณ 700 เมตร ในพื้นที่แขวงสวนหลวง เขตสวนหลวง กรุงเทพมหานคร

สำหรับสถานีรามคำแหง และสถานีหัวหมาก ห่างกันประมาณ 4 กิโลเมตร ส่วนสถานีรามคำแหง และสถานีมักกะสัน ห่างกันประมาณ 5 กิโลเมตร ซึ่งช่วงระหว่าง 2 สถานีนี้ เดิมจะมีสถานีศูนย์วิจัยเพิ่มเข้ามาตรงบริเวณสถานีคลองตันเดิม แต่เนื่องจากพื้นที่ดังกล่าวเป็นที่ตั้งของศูนย์ซ่อมบำรุงรถไฟฟ้าเชื่อมต่อท่าอากาศยาน และยังมี Ramp สำหรับนำรถไฟฟ้าลงจอดที่ศูนย์ซ่อมบำรุง จึงทำให้ไม่สามารถหาจุดก่อสร้างสถานีในบริเวณดังกล่าวได้ ผู้รับเหมาก่อสร้างโครงการรวมถึงการรถไฟแห่งประเทศไทยจึงได้ลงความเห็นในการยกเลิกการก่อสร้างสถานีศูนย์วิจัยลง และทำเป็นทางวิ่งยาวถึง 5 กิโลเมตรที่ไม่มีการจอดรับผู้โดยสารแทน

## แผนผังสถานี

## ทางเข้า-ออก
* **1** ถนนรามคำแหง ฝั่งมุ่งหน้าแยกรามคำแหง, อาคารยูเอ็มทาวเวอร์, โชว์รูมวอลโว่ รามคำแหง, ป้ายหยุดรถสุขุมวิท 71
* **2** ถนนรามคำแหง ฝั่งมุ่งหน้าแยกพัฒนาการ, โรงแรมนาซ่าเวกัส
* **3**  ท่ารามหนึ่ง, โรงแรมนิราศบางกอก รามคำแหง

## รถโดยสารประจำทาง
ถนนรามคำแหง รถ ขสมก. สาย 22(3-40) 60(1-38) 501(1-53) / รถเอกชน สาย 11(3-3) 69(2-13) 69E(2-18E) 71(1-39) 92(เดิม) 92(1-41) 113(1-44) 115(1-45) 126(1-13) 173(4-27E) 545(2-26) 1-56(517X) 3-32(545A) 3-53 / มินิบัส สาย 71 / สองแถว สาย 1263 คลองตัน-พัฒนาการ 20

## เวลาให้บริการ

## สถานที่สำคัญใกล้เคียง
* ตลาดคลองตัน
* มัสยิดคลองตัน
* มัสยิดมูลนิธิเพื่อศูนย์กลางศาสนาอิสลามแห่งประเทศไทย
* สถานีไฟฟ้าแรงสูงบางกะปิ
* มหาวิทยาลัยรามคำแหง
* มหาวิทยาลัยอัสสัมชัญ
* สนามกีฬาหัวหมาก
* อาคาร UM Tower
* สถาบันยุวทัศน์แห่งประเทศไทย
* โรงเรียนเทพลีลา
* ห้างสรรพสินค้า เดอะมอลล์ รามคำแหง 2
* ห้างสรรพสินค้า เดอะมอลล์ รามคำแหง 3

## จุดเชื่อมต่อการเดินทาง
* เรือโดยสารคลองแสนแสบ เชื่อมต่อที่ ท่าเรือรามคำแหง 1

## อ้างอิง

รามคำแหง
หมวดหมู่:สถานที่ที่ตั้งชื่อตามพระนามของพ่อขุนรามคำแหงมหาราช
รามคำแหง
หมวดหมู่:สิ่งก่อสร้างตั้งแต่ พ.ศ. 2553
รามคำแหง
สถานีบ้านทับช้าง

**สถานีบ้านทับช้าง** เป็นสถานีรถไฟฟ้าแอร์พอร์ต เรล ลิงก์แบบยกระดับ ในเส้นทางสายซิตี้เชื่อมท่าอากาศยานสุวรรณภูมิ ยกระดับเหนือเส้นทางรถไฟทางไกลสายตะวันออก

ระดับพื้นดินมี **สถานีรถไฟบ้านทับช้าง** (รหัส: 3012; ทช.) ซึ่งทั้งสองสถานีตั้งอยู่ในพื้นที่แขวงประเวศ เขตประเวศ กรุงเทพมหานคร

## ที่ตั้ง
อยู่บนแนวเส้นทางรถไฟทางไกลสายตะวันออก บริเวณสถานีรถไฟบ้านทับช้าง ด้านทิศใต้ของทางพิเศษกรุงเทพฯ -ชลบุรี ในพื้นที่แขวงประเวศ เขตประเวศ กรุงเทพมหานคร โดยสถานีบ้านทับช้าง และสถานีหัวหมาก มีระยะห่างประมาณ 5.7 กิโลเมตร ส่วนสถานีบ้านทับช้าง ถึงสถานีลาดกระบัง ห่างกันประมาณ 6 กิโลเมตร

## แผนผังสถานี
### รถไฟฟ้าแอร์พอร์ต เรล ลิงก์

### ทางรถไฟสายตะวันออก

## ทางเข้า-ออก

### รถไฟฟ้าแอร์พอร์ต เรล ลิงก์
* **1** ที่หยุดรถบ้านทับช้าง
* **2** ถนนกรุงเทพ-ชลบุรี (สายใหม่), ตลาดนัดรถไฟทับช้าง, โรงเรียนสุเหร่าบ้านทับช้าง

## เวลาให้บริการ

### รถไฟฟ้าแอร์พอร์ต เรล ลิงก์

### ทางรถไฟสายตะวันออก
#### เที่ยวขึ้น

#### เที่ยวล่อง

## รถโดยสารประจำทาง
สองแถว 1014 (อุดมสุข - ประเวศ - ARL บ้านทับช้าง)

## สถานที่สำคัญใกล้เคียง
* โรงเรียนสุเหร่าทับช้าง
* มัสยิดเนี้ยะมาตุ้ลอิสลาม (ทับช้างล่าง) และมัสยิดกามาลุ้ลอีมาน (ปากคลองทับช้าง)
* โรงเรียนสุเหร่าทับช้างคลองบน
* มัสยิดนูรุ้บเอี๊ยะห์ซาน (ทับช้างคลองบน)
* หมู่บ้านนักกีฬาแหลมทอง

บ้านทับช้าง
หมวดหมู่:สถานีขนส่งผู้โดยสารในเขตประเวศ
หมวดหมู่:สิ่งก่อสร้างตั้งแต่ พ.ศ. 2553
บ้านทับช้าง
บ้านทับช้าง
บ้านทับช้าง
หมวดหมู่:ก่อตั้งในกรุงเทพมหานครในปี พ.ศ. 2553
หน่วยเภสัชสนเทศ

**หน่วยเภสัชสนเทศ** (DIC) เป็นเครือข่ายความร่วมมือบริการเภสัชสนเทศโดยความร่วมมือของศูนย์เภสัชสนเทศในประเทศไทยใช้ในการถามตอบและปรึกษาความรู้ความเข้าใจเกี่ยวกับสาขาวิชาเภสัชศาสตร์พร้อมยังเป็นกระดานแลกเปลี่ยนความรู้ โดยมีหัวหน้าโครงการคือ ภก.นที สรพิพัฒน์

## ความร่วมมือ

* มหาวิทยาลัยสงขลานครินทร์ (เป็นแกนนำ)
* มหาวิทยาลัยมหิดล
* มหาวิทยาลัยนเรศวร
* มหาวิทยาลัยเชียงใหม่
* มหาวิทยาลัยมหาสารคาม
* มหาวิทยาลัยอุบลราชธานี
* มหาวิทยาลัยศรีนครินทร์วิโรฒ 
* ศูนย์เภสัชสนเทศและเภสัชกรจากทั่วประเทศ

## แหล่งข้อมูลอื่น
* ศูนย์เภสัชสนเทศ 

หมวดหมู่:เภสัชกรรม
คามิยะ คาโอรุ

**คามิยะ คาโอรุ** () เป็นตัวละครจากการ์ตูนญี่ปุ่นเรื่องซามูไรพเนจร

## ประวัติ
เธอเกิดในเดือนมิถุนายน พ.ศ. 2405 ที่ชิบะ ผู้สืบทอด "สำนักดาบคามิยะคัตชินริว" ต่อจากบิดาคือ คามิยะ โคชิจิโร่ () ผู้ซึ่งถูกเกณฑ์ไปเป็นนักดาบตำรวจที่ถูกสังหารในช่วงกบฏซะสึมะขณะปกป้องสหาย เรื่องทุกอย่างจึงเกิดขึ้นเมื่อเธอต้องการที่จะทำสำนักให้คงอยู่ต่อไป แต่กลับไม่มีนักเรียนมาเรียน และคงจะต้องเสียสำนักไปในไม่ช้า แต่เคนชินได้ปรากฏตัวขึ้น และได้ช่วยเหลือเธอ

เธอต้องการปราบบัตโตไซตัวปลอมที่ทำให้ชื่อเสียงของสำนักมัวหมอง โดยได้รับการช่วยเหลือจากเคนชิน เธอจึงชักชวนให้เคนชินพักอยู่ที่สำนัก และในที่สุดก็เริ่มหลงรักเคนชิน เธอไม่ต้องการให้เคนชินจับดาบฆ่าคน มักจะใช้เคนชินให้ทำงานบ้านอยู่เสมอ จุดอ่อนของเธอคือทำอาหารไม่อร่อยอย่างมาก เธอมักถูกเปรียบเทียบอยู่เสมอว่าเหมือนทานูกิ

## อ้างอิง

หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2537
หมวดหมู่:ตัวละครในซามูไรพเนจร
หมวดหมู่:ตัวละครที่เป็นนักเค็นโด
หมวดหมู่:ตัวละครที่เป็นผู้ฝึกสอนศิลปะการต่อสู้
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครที่อยู่ในยุคเมจิ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
หมวดหมู่:ตัวละครวัยทีนในอนิเมะและมังงะ
ซางาระ ซาโนสุเกะ

**ซางาระ ซาโนสุเกะ** () หรือ **ซันสะ** () เป็นตัวละครจากการ์ตูนญี่ปุ่นเรื่องซามูไรพเนจร

## ประวัติ
ฉายา"นักวิวาทซันสะ" ด้านหลังเสื้อของเขาปักตัวอักษรคำว่า "ร้าย" เอาไว้ เป็นคนที่ชอบการชกต่อย อุปนิสัยเลือดร้อน พูดจาตรงไปตรงมา มีร่างกายที่อึดเป็นพิเศษ ในอดีตเคยเป็นคนของกลุ่ม "สาส์นแดง" ซึ่งนับถือซางาระ ไซโซผู้นำของกลุ่มมาก ซาโนสุเกะจึงของนามสกุล "ซางาระ" มาใช้ แต่หลังจากกลุ่มสาส์นแดงถูกคณะปฏิวัติหักหลัง ไซโซถูกฆ่าเขาจึงเกลียดคนของคณะปฏิวัติเข้ากระดูกดำ ในตอนที่สู้กับเคนชิน อาวุธที่เขาใช้คือ"ดาบพิฆาตอาชา" แต่หลังจากนั้นมักใช้หมัดล้วนๆ ในการต่อสู้ ฝีมือของเขาได้พัฒนาขึ้นอีกขั้นหนึ่งหลังจาก ได้ท่าไม้ตาย "สองกระแทกสุดยอด" จากอันจินักบวชเร่ร่อน ซาโนสุเกะเป็นสหายคนสำคัญอันดับหนึ่งที่ได้รับความไว้วางใจจากเคนชิน และสู้เคียงบ่าเคียงไหล่กับเคนชินเสมอมา

## อ้างอิง

หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2537
หมวดหมู่:ตัวละครในซามูไรพเนจร
หมวดหมู่:ตัวละครในบันเทิงคดีที่อิงจากบุคคลจริง
หมวดหมู่:ตัวละครที่อยู่ในยุคเมจิ
หมวดหมู่:ตัวละครที่ฝึกศิลปะการต่อสู้ในอนิเมะและมังงะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
เมียวจิน ยาฮิโกะ

**เมียวจิน ยาฮิโกะ** ()  เป็นตัวละครจากการ์ตูนญี่ปุ่นเรื่องซามูไรพเนจร

## ประวัติ
เด็กหนุ่มผู้สืบสายเลือดจากซามูไร ถึงยังเด็กแต่จิตใจเข้มแข็ง กล้าหาญยิ่งกว่าผู้ใหญ่ ไม่ชอบให้ใครเรียกว่าเจ้าหนู พ่อแม่ของยาฮิโกะเสียไปตั้งแต่เขายังเล็ก เขาถูกเลี้ยงดูโดยแก๊งลักขโมย ได้รู้จักกับเคนชินเพราะไปขโมยกระเป๋าสตางค์ของเคนชิน ในที่สุดจึงได้กลายเป็นศิษย์หมายเลขหนึ่งของสำนักคามิยะ คัตชินริว โดยมีคาโอรุเป็นผู้สอนวิชาดาบให้ แต่ทั้งคู่มักจะทะเลาะกันเป็นประจำ ยาฮิโกะมุ่งหวังที่จะเป็นนักดาบผู้ยิ่งใหญ่ผู้คอยช่วยเหลือคนที่อ่อนแอเหมือนกับเคนชิน ในตอนแรกเขาทำได้แค่เพียงมองดูการต่อสู้ของเคนชินอยู่เบื้องหลัง แต่ในที่สุดเขาก็พัฒนาตัวเองขึ้นจนเป็นสหายคนสำคัญที่ได้รับความไว้วางใจจากเคนชิน

## อ้างอิง

หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2537
หมวดหมู่:ตัวละครในซามูไรพเนจร
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ไซด์คิกอนิเมะและมังงะ
หมวดหมู่:ตัวละครที่เป็นซามูไร
หมวดหมู่:ตัวละครที่เป็นนักเค็นโด
หมวดหมู่:ตัวละครนักดาบในอนิเมะและมังงะ
หมวดหมู่:ตัวละครที่อยู่ในยุคเมจิ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครเด็กในอนิเมะและมังงะ
ปราสาทตาควาย

**ปราสาทตาควาย**, **ปราสาทตาวาย** หรือในภาษาเขมรเรียกว่า **ปราสาทตากรอเบย** ( *บฺราสาท​ตา​กฺรบี*​) ตั้งอยู่บริเวณช่องตาควาย ในเขตบ้านไทยนิยมพัฒนา หมู่ 17 ตำบลบักได อำเภอพนมดงรัก จังหวัดสุรินทร์ เป็นปราสาทหินศิลาแลง ตั้งทางด้านทิศตะวันออกของปราสาทตาเมือนธมที่อยู่ห่างไปประมาณ 12 กิโลเมตร

นักประวัติศาสตร์คาดการณ์จากรูปทรงของตัวปราสาท ว่าปราสาทนี้น่าจะสร้างในช่วงปลายสมัยนครวัด ต่อตอนต้นสมัยบายน ระหว่างรัชกาลพระเจ้าสุริยวรมันที่ 2 ถึงพระเจ้าชัยวรมันที่ 7 ศาสนสถานถูกสร้างขึ้นในคริสต์ศตวรรษที่ 11 เพื่ออุทิศแด่พระศิวะและกลายเป็นสถานที่ท่องเที่ยวยอดนิยมใกล้ชายแดนไทย-กัมพูชาในช่วงไม่กี่ปีที่ผ่านมา

## ลักษณะ
ปราสาทตาควายตั้งอยู่บนสันเขาห่างจากหน้าผาสูงของเทือกเขาพนมดงรักประมาณ 10 เมตร เป็นปราสาทจตุรมุข ตั้งหันหน้าไปทางทิศตะวันออก ผังของปราสาทเป็นรูปกากบาท ส่วนฐานต่ำ ส่วนล่างสุดก่อด้วยศิลาแลง ส่วนบนก่อด้วยศิลาทรายทั้งหมด หลังคาห้องครรภคฤหะ ก่อเป็นทรงพุ่มยอดปรางค์ ซ้อนลดหลั่นกันขึ้นไป 5 ชั้น ส่วนหลังคามุขก่อเป็นรูปประทุน จรดหน้าบันทั้ง 4 ด้าน ภายในห้องมีประติมากรรม ลักษณะคล้ายสวายยัมภูวลึงค์ 1 ชิ้น

## ที่ตั้ง
ปราสาทนี้ตั้งอยู่บนทิวเขาพนมดงรัก ตรงชายแดนไทย-กัมพูชา ซึ่งอยู่ทางตะวันตกของเมืองสำโรง 57 กิโลเมตร นักท่องเที่ยวสามารถเดินทางไปเมืองสำโรงผ่านทางหลวงหมายเลข 56 และถนนคอนกรีตบนภูเขาที่มีเส้นทางไปยังโบราณสถาน

ชาวกัมพูชาอ้างสิทธิ์ว่าปราสาทนี้ตั้งอยู่ในเขตหมู่บ้านแฌร์สลับ (Chher Slap) คุ้มโคกขปัวส์ (Kouk Khpos) อำเภอบ็อนเตียย์อ็อมปึล จังหวัดอุดรมีชัย ส่วนฝั่งไทยตั้งอยู่ในบ้านไทยนิยมพัฒนา หมู่ 17 ตำบลบักได อำเภอพนมดงรัก จังหวัดสุรินทร์ ตั้งอยู่ทางตะวันออกของปราสาทตาเมือนธมประมาณ 12 กิโลเมตร

## ประวัติ
### ช่วงต้น
ตามรูปแบบสถาปัตยกรรม ปราสาทนี้สร้างขึ้นในคริสต์ศตวรรษที่ 12 หรือ 13 ในรูปแบบสถาปัตยกรรมบายน แม้เชื่อกันว่าการก่อสร้างเริ่มขึ้นในคริสต์ศวรรษที่ 11 ปราสาทนี้ตั้งอยู่บนทิวเขาพนมดงรัก และปัจจุบันล้อมรอบด้วยป่า

### ข้อพิพาทชายแดน
การเป็นเจ้าของปราสาทอยู่ในกรณีพิพาทชายแดนไทย–กัมพูชา เคยมีการโจมตีของทหารใกล้ปราสาทใน พ.ศ. 2551 ถึง 2554

เมื่อวันที่ 24 กรกฎาคม พ.ศ. 2568 มีรายงานว่ากองทัพกัมพูชาเข้ายึดปราสาทนี้ สามวันต่อมาในวันที่ 27 กรกฎาคม ทั้งสองประเทศอ้างอธิปไตยเหนือพื้นที่นี้ ต่อมาในวันที่ 30 กรกฎาคม โฆษกกองทัพไทยยอมรับว่ากองทัพกัมพูชาได้เข้าควบคุมพื้นที่ปราสาทนี้หลังเกิดการปะทะกัน

อย่างไรก็ตาม ในวันที่ 15 ธันวาคมปีเดียวกัน ทางไทยสามารถยึดปราสาทคืนมาได้ และมีแผนที่จะบูรณะปราสาทในอนาคตหลังข้อพิพาทชายแดนระหว่างไทย–กัมพูชาได้รับการแก้ไขแล้ว

## ดูเพิ่ม
* ปราสาทตาเมือนธม

## อ้างอิง
 

## แหล่งข้อมูลอื่น
* Fact Sheet: Temple of Ta Kwai  กระทรวงการต่างประเทศ

ตาควาย
ตาควาย
หมวดหมู่:กลุ่มปราสาทตาเมือน
หมวดหมู่:สิ่งก่อสร้างในอำเภอพนมดงรัก
หมวดหมู่:เขตแดนกัมพูชา–ไทย
หมวดหมู่:กรณีพิพาทชายแดนไทย–กัมพูชา
ตาควาย

**ตาควาย** สามารถหมายถึง
* ปราสาทตาควาย ปราสาทขอมในจังหวัดสุรินทร์
* เอื้องตาควาย หรือ เอื้องช้างน้าว ชื่อวิทยาศาสตร์ *Dendrobium pulchellum* Roxb. ex Lindl.
* ขนมตาควาย ขนมไทยชนิดหนึ่ง
มือตบ

thumb|200px|มือตบ
[thumb|200px|การใช้มือตบระหว่าง[การชุมนุมของพันธมิตรประชาชนเพื่อประชาธิปไตย พ.ศ. 2551]]
thumb|200px|เท้าตบ

**มือตบ** เป็นอุปกรณ์เชียร์กีฬาที่ทำด้วยพลาสติกสีสดใส รูปร่างเลียนแบบมือของมนุษย์ 3 ชั้นยึดติดกัน มีด้ามจับ เมื่อเขย่าจะมีเสียงดังจากชิ้นพลาสติกที่กระทบกัน คล้ายเสียงปรบมือ ใช้ตบทำเสียงแทนการตบมือ

มือตบผลิตขึ้นเป็นครั้งแรกในประเทศจีน ผลิตออกมาเพื่อสำหรับเด็กเล่น จนกระทั่ง ค.ศ. 1963 สหรัฐอเมริกาได้นำมือตบนี้ไปใช้ในการเชียร์กีฬาแต่ก็ยังไม่เป็นที่แพร่หลาย เมื่อถึงปี ค.ศ. 1984 สหรัฐอเมริกาเป็นเจ้าภาพในการจัดการแข่งขันกีฬาโอลิมปิคครั้งที่ 23 กองทัพนักกีฬาและกองเชียร์ของประเทศจีนได้ใช้เมื่อตบในการเชียร์ ทำให้คนอเมริกาเริ่มหันมาสนใจมือตบและนำไปใช้อย่างกว้างขวาง โดยเป็นที่นิยมใช้ในการเชียร์บาสเก็ตบอล เอ็นบีเอ ในทวีปเอเชีย เริ่มใช้ในประเทศจีนในการเชียร์มหกรรมกีฬาโอลิมปิก 2008 ที่ปักกิ่ง

## การใช้มือตบในการชุมนุมทางการเมืองในประเทศไทย
สำหรับในประเทศไทย มือตบเป็นที่รู้จักและนิยมอย่างมากในช่วงที่กลุ่มพันธมิตรประชาชนเพื่อประชาธิปไตยจัดการชุมนุมเมื่อปี พ.ศ. 2551 เริ่มเป็นที่นิยมเมื่อ อัญชะลี ไพรีรัก และกมลพร วรกุล นำมาใช้ขณะจัดรายการเล่าข่าว ออกอากาศทาง ASTV และเมื่อพลตรี จำลอง ศรีเมือง นำขึ้นมาใช้บนเวที เพื่อตอบโต้สมัคร สุนทรเวช ที่กล่าวหาว่า มี “มือที่มองไม่เห็น” อยู่เบื้องหลังการชุมนุมของพันธมิตรฯ   

ผู้เข้าร่วมชุมนุมนอกจากจะซื้อใช้ในการเชียร์การปราศรัยบนเวทีแล้ว ยังซื้อกลับมาฝากคนที่รู้จักหรือลูกหลาน หรือใช้ในงานเลี้ยง ถึงขนาดมือตบขาดแคลน และมีการทำเสื้อยืดลาย *นักรบมือตบ* ออกมาจำหน่าย  มีผู้เปรียบเทียบว่าเป็นสัญลักษณ์ของการต่อสู้แบบอารยะขัดขืน ของผู้ชุมนุม

นอกจากนี้แล้ว มือตบยังเป็นอุปกรณ์ใช้ในการขับไล่รัฐบาลสมชาย วงศ์สวัสดิ์ และบุคคลในวงการต่าง ๆ ที่รับใช้ระบอบทักษิณ เมื่อไปตามสถานที่ต่าง ๆ อีกด้วย

## เท้าตบ-หัวใจตบ
ปัจจุบันกลุ่มคนเสื้อแดงได้มีการสร้างเท้าตบขึ้นมาใช้ โดยกลุ่มต่อต้านพันธมิตร เพื่อเป็นการแก้ทางมือตบ โดยแนวร่วมประชาธิปไตยต่อต้านเผด็จการแห่งชาติ ประดิษฐ์ขึ้นเพื่อล้อเลียนกลุ่มพันธมิตรประชาชนเพื่อประชาธิปไตย โดยกล่าวว่าเท้าตบนั้นเสมือนเป็นจุดยืน และได้มีการสร้างอุปกรณ์ที่คล้ายคลึงกับเท้าตบขึ้นมาอีกอย่างหนึ่งคือหัวใจตบ

ทั้งนี้ เท้าตบและหัวใจตบที่เป็นพลาสติกจะเป็นสีแดงตามสีของกลุ่ม แต่ก็มีเท้าตบที่เป็นแบบยางที่ประดิษฐ์ขึ้นโดยกลุ่มรักเชียงใหม่ 51 จะมีพื้นเป็นสีขาวและมีใบหน้าของแกนนำกลุ่มพันธมิตรฯ แต่เท้าตบแบบยางไม่เป็นที่นิยมมากนักเนื่องจากมีราคาที่แพงกว่าแบบพลาสติกและเสียงไม่ดังเท่า โดยเท้าตบที่ถูกนำมาใช้ในการชุมนุมของ นปช. และเสื้อแดง จะมีสีแดงเพียงสีเดียว

## อ้างอิง

## แหล่งข้อมูลอื่น
*
*
* ภาพวิดีโอ การใช้ hand clapper เชียร์กีฬาในสหรัฐอเมริกา จากยูทูบ
* เพลงนักรบมือตบ  ของตั้ว ศรัญญู วงศ์กระจ่าง ซูซู และเศก ศักดิ์สิทธิ์

หมวดหมู่:ของเล่น
หมวดหมู่:การเชียร์กีฬา
หมวดหมู่:อุปกรณ์
หมวดหมู่:พันธมิตรประชาชนเพื่อประชาธิปไตย
หมวดหมู่:แนวร่วมประชาธิปไตยต่อต้านเผด็จการแห่งชาติ
จิมคลาสฮีโรส์

**จิม คลาส ฮีโรส์** () เป็นวงดนตรีอัลเทอร์เนทีฟฮิปฮอปจากเจเนวา นิวยอร์ก สหรัฐอเมริกา ประกอบด้วยสมาชิก Travie McCoy ,Disashi Lumumba-Kasongo ,Eric Roberts และ Matt McGinley หลังจากออกผลงานชุด *As Cruel as School Children* ก็ประสบความสำเร็จกับเพลงดังอย่าง  "Cupid's Chokehold"  ขึ้นอันดับ 4 ในชาร์ทบิลบอร์ดฮ็อท 100 และอันดับ 3 ในชาร์ทซิงเกิลสหราชอาณาจักร ส่วนเพลง "Clothes Off!!" ขึ้นสูงสุดอันดับ 5 ในชาร์ทซิงเกิลสหราชอาณาจักร พวกเขายังได้รับรางวัลเอ็มทีวี วิดีโอ มิวสิก อวอร์ดส สาขาศิลปินหน้าใหม่ยอดเยี่ยม 

อัลบั้มชุดต่อมา *The Quilt* ได้ทีมงานมาช่วยอย่าง  Patrick Stump (Fall Out Boy) , Busta Rhymes, Cool & Dre และ Hall & Oates มีซิงเกิลแรกคือ "Cookie Jar"  ฟีเจอริ่ง the-Dream  ที่ได้ Louis Gibzen โปรดิวซ์เซอร์จาก UK (DJ Ironik, Ja Rule) มาทำงานให้กับซิงเกิลนี้

## ผลงาน
* 2001: *...For the Kids* 
* 2004: *The Papercut EP* 
* 2004: *The Papercut Chronicles* 
* 2006: *As Cruel as School Children* 
* 2008: *Patches From The Quilt - EP* 
* 2008: *The Quilt* 

## อ้างอิง

หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2540
ซำเร

**ชาวซำเร** เป็นกลุ่มชนเดียวกับกลุ่มมอญ-เขมร ชนกลุ่มนี้จะอาศัยอยู่ในป่าทางภาคตะวันออก พบในเขตอำเภอบ่อไร่ จังหวัดตราด ปัจจุบันมีคนผู้ภาษาดั้งเดิมของตัวเองได้ไม่มาก ไม่เกิน 50 คน นอกจากนี้ยังพบชาวซำเรในจังหวัดฉะเชิงเทรา แต่ปัจจุบันพูดภาษาดั้งเดิมไม่ได้แล้ว และเชื่อกันว่าคำว่าสำเหร่ ก็น่าจะมาจากชนกลุ่มนี้ ซึ่งถูกกวาดต้อนมาจากกัมพูชาตั้งแต่สมัยรัตนโกสินทร์ นอกจากนี้ยังพบว่ามีชาวซำเรในจังหวัดกาญจนบุรี  ปัจจุบันยังคงพูดภาษาซำเรได้ (ซึ่งภาษาซำเรมีความใกล้เคียงกับภาษาชองเนื่องจากพบว่าเป็นกลุ่มชาติพันธุ์เดียวกัน ชาวซำเรกลุ่มนี้เดินทางมาจากพระตะบอง ประเทศกัมพูชา ถูกเกณฑ์มาร่วมรบกับกองทัพแต่ไม่ระบุว่ากองทัพใด กว่า 2 ชั่วอายุคน) ชาวซำเร หรือปอร์ที่อาศัยอยู่บ้านพนมเรย จังหวัดพระตะบอง เป็นเครือญาติกับคนชองซำเร ในอำเภอบ่อไร่ จังหวัดตราด (เจตน์จรรย์  อาจไธสง และคณะ, 2560) แต่ปัจจุบันเปลี่ยนมาเรียกตนเอง ว่า "กะซอง" 

หมวดหมู่:กลุ่มชาติพันธุ์ในประเทศไทย
กะซอง

**ชาวกะซอง** พบทางภาคตะวันออกของประเทศไทย ชาวกะซองส่วนมากยังดำรงชีวิตด้วยการหาของป่า และถางที่ไร่บ้าง ปัจจุบันมีชาวกะซองพูดภาษาดั้งเดิมของตนได้ ไม่เกิน 50 คน

## ดูเพิ่ม
* ภาษากะซอง (:en:Kasong language)

หมวดหมู่:กลุ่มชาติพันธุ์ในประเทศไทย
สะโอจ

**ชาวสะโอจ** เป็นชนเผ่าเล็ก ๆ ที่ถูกกวาดต้อนเป็นเชลยในสมัยการรบกับเขมรในช่วงยุครัตนโกสินทร์ ชาวสะโอจถูกกวาดต้อนมาในอำเภอศรีสวัสดิ์ จังหวัดกาญจนบุรี ชนกลุ่มนี้เรียกตัวเองว่า "ชุอุ้ง" มีประชาชนไม่ถึงร้อยคนที่พูดภาษาดั้งเดิมได้

## ดูเพิ่ม

* ภาษาสะโอจ

หมวดหมู่:กลุ่มชาติพันธุ์ในประเทศไทย
วงศกร รัศมิทัต

**วงศกร รัศมิทัต** หรือ **ต้น แมคอินทอช** เป็นนักร้อง นักดนตรีและนักแสดงชาวไทย เคยเป็นนักร้องนำวงแมคอินทอช และมือกลอง มิกซ์เสียง และเรียบเรียงเสียงประสานให้กับวงตาวัน

## ประวัติ
วงศกร รัศมิทัต เริ่มเล่นดนตรีตั้งแต่สมัยเรียนมัธยมศึกษาที่โรงเรียนวัดราชาธิวาส โดยร่วมกับเพื่อนตั้งวงสตริง ชื่อแมคอินทอช ในปี พ.ศ. 2517 โดยเป็นนักร้องนำและตีกลอง เริ่มโด่งดังจากการสนับสนุนของเสกสรรค์ ภู่ประดิษฐ์ มีชื่อเสียงโด่งดังจนได้แสดงภาพยนตร์วัยรุ่นหลายเรื่องที่กำกับโดยศุภักษร เช่น *[[วันวานยังหวานอยู่]]* (2526) กับ*[[วันนี้ยังมีเธอ]]* ซึ่งถูกฉายในปี พ.ศ. 2526 คู่กับ อรพรรณ พานทอง และอรรถพล ประเสริฐยิ่ง  และในปี พ.ศ. 2527 ยังได้รับบทนำคู่กับอนุสรา จันทรังษี ในภาพยนตร์เรื่อง สยามสแควร์  เมื่องานแสดงภาพยนตร์มากขึ้นจนไม่มีเวลาซ้อมดนตรี จึงแยกวงแมคอินทอชลง

ในปี พ.ศ. 2527 วงศกร รัศมิทัต ร่วมกับเพื่อนนักดนตรี เช่น พงษ์พรหม สนิทวงศ์ ณ อยุธยา มรุธา รัตนสัมพันธ์ ตั้งวงตาวัน ร่วมงานกันเป็นเวลา 12 ปี จึงแยกวงในปี พ.ศ. 2539

ปัจจุบันยังคงทำงานดนตรีอยู่เบื้องหลัง เป็นนักมิกซ์เสียง และเรียบเรียงเสียงประสาน  แต่ได้กลับมาแสดงภาพยนตร์อีกครั้ง ในเรื่อง *[[แฟนฉัน]]* ในปี 2546 โดยรับบทเป็นพ่อของพระเอก คู่ปรับของ เล็ก คาราบาว และร่วมงานกับ อนุสรา จันทรังษี อีกครั้ง ต่อด้วยภาพยนตร์เรื่อง หนีตามกาลิเลโอ ในปี พ.ศ. 2552 และ ฮอร์โมนส์ วัยว้าวุ่น ในปี พ.ศ. 2556

## ชีวิตส่วนตัว
เขาสมรสกับไปรยา รัศมิทัต มีบุตรชาย 2 คน คือ เกล้า และวิรวิชญ์ นับถือศาสนาคริสต์ตามภรรยา

## ผลงานอัลบั้ม
### แมคอินทอช
*ผมอยากดัง (พ.ศ. 2524)
*ใจสยิว (พ.ศ. 2525)
*วันวานยังหวานอยู่ (พ.ศ. 2526)
*วันนี้ยังมีเธอ (พ.ศ. 2526)
*ซึ่งกันและกัน (พ.ศ. 2527)

### วงตาวัน
*หุ่นกระบอก (พ.ศ. 2528)
*ม็อบ (พ.ศ. 2535)
*12 ราศี (พ.ศ. 2536)
*The Promise (พ.ศ. 2539)

## คอนเสิร์ต

* คอนเสิร์ต 40 ปี the legend of the guitar (2553)
* คอนเสิร์ต 30 ปี แมคอินทอช วันวานแห่งความคิดถึง (2555)
* คอนเสิร์ต The Palace Legend of Retro (2556)
* คอนเสิร์ต Retro Concert (2556)
* คอนเสิร์ต Garden Of Love (2557)
* คอนเสิร์ต The Palace and Friends (2557)
* คอนเสิร์ต The Palace and Friends Restage (2557)
* คอนเสิร์ต The Symphonic Of Wong Tawan Live (2558)
* คอนเสิร์ต The Palace & Divas (2558)
* คอนเสิร์ต The Palace and the Originals (2559)
* คอนเสิร์ต คืนรัง 3 (2560)
* คอนเสิร์ต Bump The Return (2561)

## ผลงานภาพยนตร์
* วันวานยังหวานอยู่ (พ.ศ. 2526)
* วันนี้ยังมีเธอ (พ.ศ. 2526)
* สยามสแควร์ (พ.ศ. 2527)
* ตะวันยิ้มแฉ่ง (พ.ศ. 2528)
* แฟนฉัน (พ.ศ. 2546)
* หนีตามกาลิเลโอ (พ.ศ. 2552)
* อรหันต์บรรลัย(2569)

## ผลงานละคร
* HORMONES วัยว้าวุ่น รับบท พ่อของหมอก , ฝน (พ.ศ. 2556)
* HORMONES วัยว้าวุ่น SEASONS 2 รับบท พ่อของหมอก , ฝน (พ.ศ. 2557)
* เคหาสน์ดาว รับบท พ่อของเขียว (พ.ศ. 2558)
* พ่อบ้านใจกล้าสตอรี่ รับบท พาสุข (ต้น) (พ.ศ. 2560)
* เมื่ออายุ 16 รับบท ลุงปื้ด (พ.ศ. 2563)
* เกิด/แก่/เจ็บ/โต รับบท ลุงนก (พ.ศ. 2568)

## ผลงานมิวสิกวิดีโอ
* เพลง ลมเปลี่ยนทิศ ของ โรส ศิรินทิพย์ หาญประดิษฐ์

## อ้างอิง

## แหล่งข้อมูลอื่น
* ต้น วงศกร รัศมิทัต ที่ฐานข้อมูลภาพยนตร์และละครไทย
* 
* 

หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:นักดนตรีชาวไทย
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:บุคคลจากโรงเรียนวัดราชาธิวาส
คาดิลแลค

**คาดิลแลค** () เป็นชื่อบริษัทผลิตรถยนต์ระดับหรูของสหรัฐอเมริกา ในเครือเจเนรัลมอเตอร์

รถยนต์คาดิลแลคมีจำหน่ายอย่างเป็นทางการในประเทศต่างๆ มากกว่า 50 ประเทศทั่วโลก โดยจำหน่ายได้มากในสหรัฐอเมริกาและแคนาดา

## ประวัติ

บริษัทคาดิลแลคได้ก่อตั้งขึ้นเมื่อวันที่ 22 สิงหาคม พ.ศ. 2445 โดยตั้งชื่อตาม อองตวน ลูเม เดอ ลา มอธ, ซัวร์ เดอ คาดิลแลค (Antoine Laumet de La Mothe, sieur de Cadillac) นักสำรวจชาวฝรั่งเศส ผู้ก่อตั้งเมืองดีทรอยต์ในปี พ.ศ. 2244

รถยนต์รุ่นแรกของคาดิลแลคผลิตเสร็จสมบูรณ์เมื่อเดือนตุลาคม พ.ศ. 2445 ให้กำลังสูงสุด 10 แรงม้า (7 กิโลวัตต์) รถยนต์คันดังกล่าวมีลักษณะคล้ายคลึงกับรถยนต์ฟอร์ด โมเดลเอ ในสมัยเดียวกัน จากนั้นได้มีการผลิตรุ่นอื่นๆ ออกจำหน่าย จนกระทั่งถูกเจเนรัลมอเตอร์ซื้อกิจการคาดิลแลคแบบควบรวมกิจการในปี พ.ศ. 2452

คาดิลแลคเริ่มทำการตลาดครั้งแรกที่สหรัฐอเมริกาเป็นที่แรก ต่อมาก็ได้ทำการตลาดในประเทศอื่นๆ ทำให้เริ่มเป็นที่รู้จักไปทั่วโลก ในฐานะรถยนต์หรู โดยได้เริ่มเน้นการผลิตรถยนต์ในระดับที่หรูกว่ารถทั่วไป ตั้งแต่ช่วงก่อนสงครามโลกครั้งที่สองเป็นต้นมา ทั้งนี้ เจเนรัลมอเตอร์ เจ้าของยี่ห้อคาดิลแลค ไม่ได้ทำการจำหน่ายรถยนต์คาดิลแลคในประเทศไทยอย่างเป็นทางการในปัจจุบัน แต่ยังคงมีการนำเข้ารถยนต์คาดิลแลคจากต่างประเทศโดยผู้นำเข้าอิสระ เช่นเดียวกับรถยนต์อื่นๆ

รถในระดับเดียวกับคาดิลแลคได้แก่ เอาดี้ บีเอ็มดับเบิลยู เมอร์เซเดส-เบนซ์ เล็กซัส และอื่น ๆ

## รถยนต์คาดิลแลคในปัจจุบัน
[thumb|right|[คาดิลแลค เอสคาเลด (รุ่นปี 2002-2006)]]
*คาดิลแลค เอสคาเลด (1999–ปัจจุบัน)
*คาดิลแลค ซีที4 (2020–ปัจจุบัน)
**คาดิลแลค ซีที4-วี (2020–ปัจจุบัน)
*คาดิลแลค ซีที5 (2020–ปัจจุบัน)
**คาดิลแลค ซีที5-วี (2020–ปัจจุบัน)
*คาดิลแลค ซีที6 (2016–ปัจจุบัน)
*คาดิลแลค เอ็กซ์ที4 (2019–ปัจจุบัน)
*คาดิลแลค เอ็กซ์ที5 (2017–ปัจจุบัน)
*คาดิลแลค เอ็กซ์ที6 (2020–ปัจจุบัน)


ไฟล์:2019 Cadillac CT5 350T with door opened, front NYIAS 2019.jpg|คาดิลแลค ซีที5
ไฟล์:2019 Cadillac CT6 Premium Luxury, front 8.28.19.jpg|คาดิลแลค ซีที6
ไฟล์:JAIA18 Cadillac Escalade Platinum GMT K2XL 1.jpg|คาดิลแลค เอสคาเลด
ไฟล์:Cadillac Escalade ESV 2016.jpg|คาดิลแลค เอสคาเลด ESV
ไฟล์:Cadillac XT4 0001 China 2019-03-13.jpg|คาดิลแลค เอ็กซ์ที4
ไฟล์:2019 Cadillac XT5 Luxury 3.6L front 3.24.19.jpg|คาดิลแลค เอ็กซ์ที5
ไฟล์:2020 Cadillac XT6 Sport AWD 3.6L, front 2.16.20.jpg|คาดิลแลค เอ็กซ์ที6 


## รถยนต์คาดิลแลคที่ยุติการผลิต
*คาดิลแลค ซีทีเอส (2003–2019)
*คาดิลแลค เอกซ์แอลอาร์ (2004–2009)
*คาดิลแลค เอสอาร์เอกซ์ (2004–2016)
*คาดิลแลค เอกซ์ทีเอส (2013–2019)
*คาดิลแลค เอทีเอส (2013–2019)
*คาดิลแลค อีแอลอาร์ (2014–2016)

หมวดหมู่:คาดิลแลค
หมวดหมู่:บริษัทรถยนต์
หมวดหมู่:ตราสินค้ารถยนต์
หมวดหมู่:เจเนรัลมอเตอร์
ป็อปอายส์โวเยช: เดอะเควสฟอร์แป็ปปี

**ป็อปอายส์โวเยช: เดอะเควสฟอร์แป็ปปี** () เป็นภาพยนตร์แอนิเมชันอเมริกัน ออกฉายเมื่อวันที่ 9 พฤศจิกายน ค.ศ. 2004 สร้างโดย Mainframe Entertainment เป็นเรื่องราวที่ป๊อปอายออกเดินทางไปหาพ่อของเขาที่ติดเกาะอยู่

## ตัวละครต่างๆในเรื่อง
* ป๊อปอาย
* บลูโต
* โอลีฟ ออย
* สวี พี
* วิมปี้
* แม่มด

## ดูเพิ่ม
* 

หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันคริสต์มาส
สารกระตุ้น

[thumb|right|200px|[ริทาลิน SR 20 มก.]]
**สารกระตุ้น** หรือ **ยากระตุ้น** () เป็นยาที่ใช้เพิ่มระดับความตื่นตัวหรือการรับรู้ชั่วคราว ยาเหล่านี้มักจะทำให้เกิดอาการไม่พึงประสงค์จากการออกฤทธิ์ที่มากเกินไปจึงมักเป็นยาผิดกฎหมายหรือต้องอยู่ภายใต้การสั่งของแพทย์ 

ยาเหล่านี้มีกลไกเพิ่มการทำงานของระบบประสาทซิมพาเทติก หรือระบบประสาทกลาง หรือทั้งสองอย่าง สารกระตุ้นบางชนิดโดยเฉพาะยาที่ออกฤทธิ์ต่อระบบประสาทกลางทำให้เกิดภาวะเคลิ้มสุข (euphoria) ฤทธิ์ในการรักษาของยากระตุ้นคือเพื่อเพิ่มความตื่นตัว เพื่อสู้กับความเหนื่อยล้าจากการนอนหลับไม่เพียงพอ หรือเพื่อต้านกับภาวะผิดปกติที่มีความรู้สึกตัวลดลง เช่น ภาวะง่วงเกิน (narcolepsy) หรือเพื่อลดน้ำหนักร่วมกับรักษาโรคสมาธิสั้น (ADHD) และในบางครั้งอาจใช้รักษาภาวะซึมเศร้า ยากระตุ้นอาจใช้ในเพิ่มการทำงานร่วมกับลดความอยากอาหาร
## อ้างอิง


หมวดหมู่:ยา
หมวดหมู่:จิตเวชศาสตร์